
	                 COMISIA JURIDICĂ,

   DE DISCIPLINĂ ŞI IMUNITĂŢI
	Bucureşti, 26.02.2019 

Nr. 4c-11/109


A V I Z

asupra proiectului de Lege pentru completarea art.2 din Ordonanţei de urgenţă a Guvernului nr.179/2002 privind demilitarizarea unităţilor aparatului central al Minsterului Afacerilor Interne şi a structurilor subordonate acestuia
În conformitate cu prevederile art. 95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru completarea art.2 din Ordonanţei de urgenţă a Guvernului nr.179/2002 privind demilitarizarea unităţilor aparatului central al Minsterului Afacerilor Interne şi a structurilor subordonate acestuia, trimis cu adresa nr.PLx 46 din 18 februarie 2019, înregistrat sub nr.4c-11/109 din                  19 februarie 2019.
Potrivit dispoziţiilor art.75 din Constituţia României, republicată, şi ale art.92 alin. (8) pct. 2 din Regulamentul Camerei Deputaţilor, republicat, cu modificări şi completări,  Camera Deputaţilor este primă Cameră sesizată. 

În temeiul prevederilor art. 61 din Regulamentul Camerei Deputaţilor, republicat, cu modificări şi completări, Comisia a dezbătut inițiativa legislativă menţionată mai sus, în şedinţa din 26 februarie 2019.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ.
În urma dezbaterilor s-a hotărât, cu unanimitate de voturi, avizarea favorabilă a proiectului de lege, în forma transmisă Comisiei juridice, de disciplină şi imunităţi de către Biroul Permanent. 

Iniţiativa legislativă  face parte din categoria legilor organice.
                            PREŞEDINTE,                                        SECRETAR,

